stanford-oval/wikipedia huggingface dataset:
Othello (vuoden 1965 elokuva)

| Othello |
| --- | --- |

Ohjaaja:  Stuart Burge
Perustuu:  William Shakespearen näytelmään Othello
Tuottaja:  John Brabourne Anthony Havelock-Allan
Kuvaaja:  Geoffrey Unsworth
Leikkaaja:  Richard Marden
Pääosat:  Laurence Olivier Maggie Smith Frank Finlay Joyce Redman
Valmistustiedot
Valmistusmaa:   Yhdistynyt kuningaskunta
Tuotantoyhtiö:  BHE Films National Theatre of Great Britain Production
Levittäjä:  Eagle-Lion Films Netflix
Ensi-ilta:   15. joulukuuta 1965  2. toukokuuta 1966
Kesto:  165 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Othello (engl. Othello) on vuonna 1965 ensi-iltansa saanut Stuart Burgen ohjaama brittiläinen romanttinen draamaelokuva, joka perustuu William Shakespearen näytelmään Othello (1603). Elokuva pohjautuu National Theatre Companyn lavasteisiin (1964–1966). Othellon pääosissa ovat Laurence Olivier, Maggie Smith, Frank Finlay ja Joyce Redman, jotka kaikki saivat roolisuorituksistaan Oscar-ehdokkuudet. Olivier näyttelee Othelloa blackfacena. Othello on myös Derek Jacobin ja Michael Gambonin elokuvadebyytti.
Othellon kuvaukset alkoivat ja päättyivät heinäkuussa 1965. Elokuva kuvattiin Technicolor-menetelmällä Englannin Surreyssa Sheppertonin studioilla. Elokuva sai ensi-iltansa Yhdysvalloissa 15. joulukuuta vuonna 1965; New Yorkin ensi-ilta oli 2. helmikuuta 1966. Isossa-Britanniassa elokuva julkaistiin 2. toukokuuta 1966.
Elokuvalla on Rotten Tomatoes -sivustolla 80 prosentin "tuore" arvosana, joka perustuu kymmeneen arvosteluun. Othello on julkaistu DVD:lle.
Näyttelijät

| 0 | 1 | 2 |
| --- | --- | --- |
|  Laurence Olivier  | … |  Othello   |
|  Maggie Smith  | … |  Desdemona   |
|  Joyce Redman  | … |  Emilia   |
|  Frank Finlay  | … |  Iago   |
|  Derek Jacobi  | … |  Michael Cassio   |
|  Robert Lang  | … |  Roderigo   |
|  Kenneth MacKintosh  | … |  Lodovico   |
|  Anthony Nicholls  | … |  Brabantio   |
|  Sheila Reid  | … |  Bianca   |
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1965 | Oscar-palkinto | Paras miespääosa | Laurence Olivier | Ehdokkuus |
| 1965 | Oscar-palkinto | Paras naissivuosa | Maggie Smith | Ehdokkuus |
| 1965 | Oscar-palkinto | Paras naissivuosa | Joyce Redman | Ehdokkuus |
| 1965 | Oscar-palkinto | Paras miessivuosa | Frank Finlay | Ehdokkuus |
| 1965 | Golden Globe | Paras naispääosa (draama) | Maggie Smith | Ehdokkuus |
| 1965 | Golden Globe | Paras miessivuosa | Frank Finlay | Ehdokkuus |
| 1965 | Golden Globe | Paras naissivuosa | Joyce Redman | Ehdokkuus |
| 1965 | Golden Globe | Paras vieraskielinen elokuva | – | Ehdokkuus |
| 1965 | San Sebastiánin elokuvajuhlat: Prize San Sebastián | Paras miesnäyttelijä | Frank Finlay | Voitto |
| 1967 | BAFTA-palkinto | Vuoden tulokas | Frank Finlay | Ehdokkuus |
Aiheesta muualla

Othello Internet Movie Databasessa (englanniksi)
Othello AllMoviessa. (englanniksi)
Othello Rotten Tomatoesin sivuilla (englanniksi)
Ouarzazate

| Ouarzazate (Warzazāt) ورزازات |
| --- | --- |
 Kasbah Taourirt
 Ouarzazate
 Koordinaatit: 30°55′N, 6°54′W 
Valtio:  Marokko
Hallintoalue:  Souss-Massa-Draâ
Provinssi:  Ouarzazate
Väkiluku (2004):  56 616
Infobox OKVirheellinen NIMI-arvo: 
Ouarzazate (arab. ورزازات‎) on Ouarzazaten provinssin pääkaupunki Souss-Massa-Drâan alueella Marokossa. Kaupungista länteen sijaitseva Aït Benhaddoun kylä kuuluu Unescon maailmanperintöluetteloon. Kaupungin asukasluku on 56 616. Ouarzazaten ympäristö on tunnettu kuvauskohde, joka on toiminut monien elokuvien ja televisiosarjojen kuvauspaikkana.
Aiheesta muualla

Kuvia tai muita tiedostoja aiheesta Ouarzazate Wikimedia Commonsissa
Ourazazatessa kuvattuja elokuvia ja sarjoja imdb.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ouarzazate
Käännös suomeksi
Palanderin talo (Hämeenlinna)

| Palanderin talo |
| --- | --- |
 Palanderin talo.
Tyyppi:  Kotimuseo
Osoite:  Linnankatu 16, 13100 Hämeenlinna  
Sijainti:  Hämeenlinna 
Perustettu:  1995
Ylläpitäjä:  Hämeenlinnan kaupungin historiallinen museo
Kotisivut:  Kotisivu
Koordinaatit:  60°59′57″N, 024°27′54″E
 fiPalanderin talo 
   
Palanderin talo on Hämeenlinnassa sijaitseva kotimuseo, joka esittelee keskiluokkaisen porvariston 1800-luvun lopun ja 1900-luvun alun elämänmuotoa ja kaupunkiasumista. Vuonna 1995 avattu museo on Hämeenlinnan kaupungin historiallisen museon ylläpitämä.
Museon näyttelyt

Museossa on perusnäyttelyn lisäksi vuosittain kaksi kausinäyttelyä: Paladerin talon joulu ja Palanderin talon pääsiäinen. Museossa järjestetään vain opastettuja kierroksia. Museossa on esillä myös pukukokoelma ja sisäpihalla on puutarha johon on istutettu perinteisiä puutarhakasveja. Vuodesta 2018 lähtien siellä on järjestetty myös murhamysteerejä ensimmäisenä Suomen museoista.
Talon historia

Talon rakennutti vuonna 1861 tarkka-ampujapataljoonan kapteeni Anselm Grahn, mutta hän ei juurikaan itse asunut rakennuksessa ja muutti pois Hämeenlinnasta. Hän myi rakennuksen vuonna 1873 lehtori Magnus Gaddille. Hänen omistuksessaan ollessaan julkisivu muutettiin uusrenessanssityyliin ja maalattiin öljymaalilla sekä pärekatto muutettiin asfalttihuovalla päällystetyksi. Hän myös rakennutti koristeellisen portin ja uuden aidan tontin ympärille.
Palanderin talo sijaitsee aivan Hämeenlinnan kaupungin keskustassa, Hämeenlinnan lyseon viereisessä korttelissa. Talo on saanut nimensä omistajansa, Edvard Wilhelm Palanderin, mukaan. Lehtori Palander asui perheineen talossa kaksikymmentä vuotta (1884–1904). Palanderien aikana talossa sijaitsi myös Hämeen Sanomien kirjapaino ja konttori vuosina 1884–1890.  Palanderit muuttivat vuonna 1906 nimensä Suolahdeksi – heistä on saanut alkunsa laaja ja Suomen historiassa merkittävä Suolahden suku. Palanderit muuttivat muuttivat Helsinkiin vuonna 1904.
Talon seuraava omistaja oli piirilääkäri Karl Johan von Fieandt joka asui perheineen talossa vuoteen 1968 asti. Suojeluskuntapiiri omisti osan talosta vuosina 1921–1944 lähtien. Piharakennukset ovat suojeluskuntapiirin ajalta 1920- ja 1940-luvuilta. Talon Suojeluskunnan osan omistajaksi tuli myöhemmin Hämeenlinnan sotilaspiirin esikunta jonka omistuksessa se oli vuosina 1944–1990. Kaupungin omistukseen talo tuli vuonna 1969. Samana vuonna siihen perustettiin Hämeen museon kotimuseo. Nykyisen muotonsa museo sai vuonna 1995.
Puutarhan kunnostus aloitettiin vuonna 1996. Tuolloin koko piha oli asfaltin peitossa ja siellä kasvoi vain kaksi puuta. Nykyinen puutarha on mitä luultavammin paljon vehreämpi kun mitä kaupunkitalojen pihat 1800-luvulla ovat olleet. Siihen aikaan kaupunkiporvarien puutarhan hoito keskittyi yleensä huviloille ja talojen pihoilla oli yleensä vain nurmea, polkuja ja kotieläimiä. Nykyiseen puutarhaan on istutettu perinteisiä puutarhakasveja ja se on kaikille avoinna aina.
Kuvat

Talon sei­näs­sä ole­va laat­ta jos­sa ker­ro­taan et­tä sii­nä ovat toi­mi­neet aiem­min Suo­je­lus­kun­ta­pii­ri ja Hä­meen­lin­nan so­ti­las­pii­rin esi­kun­ta.
Talon edestä oi­ke­al­le kul­ke­va ka­tu on Lu­kio­ka­tu ja ta­lon si­vul­la ole­va alas­päin me­ne­vä ka­tu on Lin­nan­katu.
Palanderin ta­lo vuon­na 2012.
Aiheesta muualla

Kuvia tai muita tiedostoja aiheesta Palanderin talo Wikimedia Commonsissa
Kokko, Tiina: Pakko nähdä Palanderin talo, sanoo jo matkaopaskirjakin Yle Uutiset Häme.  13.5.2011 / päiv. 9.4.2012. Viitattu 25.2.2021.
Paul Hanley

| Paul Hanley |
| --- | --- |

Henkilötiedot
Syntynyt: 12. maaliskuuta 1977 (ikä 47)
Kansalaisuus:   Australia
Tennispelaaja
Pituus:  183 cm
Paino:  76 kg
Kätisyys:  oikea
Ammattilaisena:  1997–
Palkintorahat:  2 871 560 USD
Kaksinpeli
Paras sijoitus:  395. (7.2.2000)
Voitot/tappiot:  0–3
Grand Slam -turnauksissa
Australian avoimet:  välierät (2006, 2007)
Ranskan avoimet:  välierät (2003)
Wimbledon:  välierät (2004)
Yhdysvaltain avoimet:  välierät (2006, 2007)
Nelinpeli
Paras sijoitus:  5. (6.11.2006)
Turnausvoittoja:  26
Voitot/tappiot:  451–322
Aiheesta muualla
ITF
ATP
Paul Jason Hanley (s. 12. marraskuuta 1977 Melbourne) on australialainen tennispelaaja, joka pelaa nykyisin vain nelinpeliä. Parhaimmillaan hän on ollut kaksinpelissä ATP-listan sijalla 395 helmikuussa 2000 ja nelinpelissä viidentenä marraskuussa 2006. Hän on voittanut urallaan 26 ATP-turnausta nelinpelissä.
Hanley on selviytynyt jokaisessa Grand Slam -turnauksessa parhaimmillaan välieriin. Sekanelinpelissä Hanley pelasi loppuottelussa Tetjana Perebyinisin kanssa Wimbledonissa 2005, jolloin he hävisivät Mahesh Bhupathille ja Mary Piercelle.
Aiheesta muualla

Kuvia tai muita tiedostoja aiheesta Paul Hanley Wikimedia Commonsissa
Paul Hanley profiili ATP:n kotisivuilla
PAL (täsmennyssivu)

PAL voi tarkoittaa seuraavia asioita:
TV:n PAL-värijärjestelmä (Phase Alternating Line), laajalti käytössä oleva analogisen videokuvan värijärjestelmä ja koodausmenetelmä
Programmable Array Logic eli lyhenteenä PAL, eräänlainen ohjelmoitava logiikkapiiri
Pal, kuuluisa koira
Pal, kylä Andorrassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PAL”, voi hakea sivunnimihaulla, laajalla sivunnimihaulla tai tekstihaulla.
PALB2

PALB2 on ihmisen geeni. Mutatoituessaan geeni saattaa nelinkertaistaa rintasyöpäriskin.  Geenivirhe aiheuttaa syöpää ollessaan toiminnallisesti puutteellinen. PALB2 geeni ohjaa merkittävästi BRCA2 geenin toimintaa.
Paweł Dawidowicz

Paweł Dawidowicz vuonna 2015.
Paweł Dawidowicz (s. 20. toukokuuta 1995 Olsztyn) on puolalainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Hellas Veronaa. Hän on kotimaansa ja Italian lisäksi pelannut myös Portugalissa ja Saksassa.
Dawidowicz oli kaudet 2014–2019 portugalilaisseura Benfican omistuksessa mutta ei päässyt pelaamaan seuran edustusjoukkueessa. Hän pelasi lainalla Saksan ja Italian kakkostasolla Bochumissa ja Palermossa ennen siirtymistään Veronaan kesällä 2018, sinnekin aluksi lainasopimuksella. Hän on pelannut Puolan Ekstraklasassa Lechia Gdańskin joukkueessa 34 ottelua, joissa hän on tehnyt yhden maalin, ja Serie A:ssa Veronan joukkueessa helmikuun 2024 loppuun mennessä 105 ottelua, joissa hän on tehnyt kaksi maalia.
Dawidowicz pelasi useissa Puolan nuorisomaajoukkueissa. Hän pelasi Puolan A-maajoukkueessa ensimmäisen kerran marraskuussa 2015 ystävyysottelussa Tšekkiä vastaan. Hän palasi maajoukkueeseen vuonna 2021 ja on maaliskuun 2024 loppuun mennessä pelannut kymmenen A-maaottelua. Kesällä 2021 käydyissä EM-kilpailuissa hän pääsi muutamaksi minuutiksi kentälle yhdessä ottelussa.
Paweł Cibicki

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Paweł Piotr Cibicki
Syntymäaika: 9. tammikuuta 1994
Syntymäpaikka: Malmö,  Ruotsi
Pelipaikka: hyökkääjä
Pituus: 182 cm
Seura
Seura: Pogoń Szczecin
Pelinumero: 25
Junioriseurat
2000–2005: Nydala IF
2006: FC Malmö
2007–2013: Malmö FF
Seurat
| Vuodet | Seura | O | (M) |
| 2013–2017 | Malmö FF | 57 | (11) |
| 2016 | → J-Södra (laina) | 26 | (10) |
| 2017–2019 | Leeds United | 7 | (0) |
| 2018 | → Molde FK (laina) | 13 | (3) |
| 2019 | → IF Elfsborg (laina) | 14 | (5) |
| 2019 | → ADO Den Haag (laina) | 3 | (0) |
| 2020– | Pogoń Szczecin | 12 | (3) |
| Yhteensä | Yhteensä | 132 | (32) |
Maajoukkue
| 2013 | Puola U-19 | 1 | (0) |
| 2014 | Puola U-20 | 1 | (0) |
| 2016–2017 | Ruotsi U-21 | 10 | (1) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2020.  Maajoukkueuran tilastot päivitetty 20. syyskuuta 2017.
Paweł Piotr Cibicki (s. 9. tammikuuta 1994 Malmö) on ruotsalainen jalkapalloilija, pelipaikaltaan hyökkääjä. Hän on edustanut Pogoń Szczecinia.
Hänen vanhempansa Tadeusz ja Aneta ovat puolalaisia. Hänellä on nuorempi veli Kasper.
Hän aloitti uransa 6-vuotiaana Nydala IF:ssa. Hänen seuraava seuransa oli FC Malmö, ja 13-vuotiaana, yhden kauden jälkeen, hän siirtyi Malmö FF:ään. Marraskuussa 2012 hän teki harjoittelusopimuksen ykkösjoukkueen kanssa. Hän teki debyyttinsä ykkösjoukkueessa 10. maaliskuuta 2013 IK Freja vastaan ja Allsvenskanissa 7. heinäkuuta 2013 Gefle IF:ää vastaan. Heinäkuussa 2014 hän teki kolmen ja puolen vuoden sopimuksen ykkösjoukkueen kanssa. Tammikuussa 2016 hän siirtyi lainaksi Jönköpings Södraan. Kauden 2016 lopun jälkeen hän palasi Malmöhön. Elokuussa 2017 hän teki neljän vuoden sopimuksen Leeds Unitedin kanssa. Heinäkuussa 2018 hän siirtyi lainalle Molde FK:n. Tammikuussa 2019 hän siirtyi lainalle IF Elfsborgiin, sekä heinäkuussa samana vuonna jätti seuran ja palasi Leeds Unitediin. Yhden kuukauden myöhemmin hän siirtyi lainalle ADO Den Haagiin. Tammikuussa 2020 hän teki kolmen ja puolen vuoden sopimuksen Pogoń Szczecinin kanssa. Hän teki debyyttinsä tässä seurassa 9. helmikuuta 2020 Wisła Płockia vastaan ja hän teki maalin tässä ottelussa.
Hän pelasi Puolan alle 19- ja alle 20-vuotiaiden maajoukkueissa. Elokuussa 2016 hänet oli nimetty sekä Puolan että Ruotsin alle 21-vuotiaiden maajoukkueihin, mutta lopulta hän valitsi Ruotsin maajoukkueen. Hän teki debyyttinsä Ruotsin alle 21-vuotiaiden maajoukkueessa 1. syyskuuta 2016 Kroatiaa vastaan ja teki maalin tässä ottelussa.
Pekka Anttonen

Pekka Anttonen (1. marraskuuta 1867 Viipurin maalaiskunta – 9. helmikuuta 1907 Helsinki) oli suomalainen maanviljelijä ja valtiopäivämies.
Anttosen vanhemmat olivat Juhana Matinpoika Anttonen ja Sofia Aatamintytär Anttonen (Vakkilainen) ja puoliso Sofia Antintytär Anttonen. Anttonen edusti Rannan tuomiokuntaa talonpoikaissäädyssä valtiopäivillä 1905–1906. Hän oli ensin nuorsuomalainen, mutta siirtyi sitten maalaisliittolaiseksi. Anttonen oli maalaisliittolaisen Talonpojan Lehden perustaja ja rahoittaja.  Viipurin maalaiskunnassa Anttonen oli muun muassa kunnanvaltuuston jäsen ja kunnan rahastonhoitaja.
Pekka Sivula

Pekka Sivula suunnitteli Viljo Laitsalmen kanssa ”Velkaistenmäen” eli Turun Urheilupuiston tornitalot (1952–1954).
Pekka Väinö Johannes Sivula (8. elokuuta 1924 Kouvola – 26. toukokuuta 2018 Naantali) oli suomalainen arkkitehti, joka toimi Turun asemakaava-arkkitehtinä ja kaavaosaston päällikkönä. Hän oli myös innokas golfharrastaja ja suunnitteli monia golfkenttiä eri puolille Suomea.
Sivula valmistui arkkitehdiksi vuonna 1952. Hän toimi vuodesta 1960 Turun asemakaava-arkkitehtina yli 25 vuotta. 1980-luvun alkupuolella Sivula tuomittiin viraltapantavaksi Armas Puolimatkan lahjusjutun yhteydessä: käräjäoikeus antoi Sivulalle vuonna 1983 tuomion 15 970 markan lahjoman vastaanottamisesta, ja hän sai sakkoja. Eläkkeellä hän erikoistui golfkenttien suunnitteluun. Hän suunnitteli kaikkiaan 16 golfkenttää, toiseksi eniten Suomessa Kosti Kurosen jälkeen.
Pekka Sivula toimi 1977–1983 Suomen Golfliiton hallituksessa. Hän oli mukana perustamassa turkulaista Aura Golfia 1958 ja oli vuosina 1981–1983 sen puheenjohtaja.
Paulo da Silva

Paulo Da Silva
Paulo César da Silva Barrios (s. 1. helmikuuta 1980 Asunción) on paraguaylainen jalkapalloilija. Keskuspuolustajana pelaava da Silva on vuodesta 2017 edustanut kotimaansa Club Libertadia.
Da Silva on ammattilaisurallaan edustanut yli kymmentä seuraa kuudessa eri maassa. Vuonna 1998 da Silva lähti kotimaansa Cerro Porteñosta Italian Perugiaan, jossa hän ei kuitenkaan saanut peliaikaa. Sen jälkeen hän vietti kauden Argentiinassa Club Atlético Lanúsissa, josta palasi Italiaan. Siellä da Silva pelasi joitakin otteluita Veneziassa ja Cosenzassa. Tämän jälkeen hän palasi kotimaahansa Club Libertadiin, josta siirtyi  meksikolaiseen Club Tolucaan. Vuodet 2009–2011 hän pelasi englantilaisessa Sunderlandissa, josta siirtyi vuonna 2011 espanjalaiseen Real Zaragozaan. Da Silva on Paraguayn (2002 ja 2003) ja Meksikon (2005) mestari.
Da Silva oli mukana nuorten MM-kisoissa vuosina 1997 ja 1999. Vuoden 2006 MM-kisoissa hän pelasi yhdessä ottelussa kaksi minuuttia. Da Silvan ensimmäinen maaottelu oli 27. heinäkuuta 2000 Boliviaa vastaan. Hän on pelannut 148 maaottelua eli paraguaylaispelaajista eniten.
Seurat

1998–1998 Cerro Porteño
1998–1999 Perugia
1999–2000 Lanús
2000–2001 Venezia
2001–2001 Cosenza
2002–2003 Libertad
2003–2009 Toluca
2009–2011 Sunderland
2011– Real Zaragoza
Paweł Czapiewski

| Mitalit | Mitalit | Mitalit |  |
| --- | --- | --- | --- |
|  Czapiewski vuonna 2007. |  Czapiewski vuonna 2007. |  Czapiewski vuonna 2007. |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Edmonton 2001 | 800 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Wien 2002 | 800 m |  |
Paweł Czapiewski (s. 30. maaliskuuta 1978) on puolalainen keskimatkojen juoksija, joka keskittyy 800 metrille. Hän voitti pronssia 800 metriltä Edmontonin MM-kilpailuista 2001.
Czapiewski voitti sisäratojen Euroopan-mestaruuden 2002 ja sijoittui vuoden 2001 Hyvän tahdon kisoissa neljänneksi.
Hän pitää hallussaan Puolan ennätystä 800 metrillä ajalla 1.43,22, jonka hän juoksi 17. elokuuta 2001 Zürichissä.
Aiheesta muualla

Paweł Czapiewski Kansainvälinen yleisurheiluliitto. (englanniksi)
Pekka Soila

Pekka Soila vuonna 1973.
Anssi Pekka Soila (5. lokakuuta 1923 Hämeenlinna – 28. heinäkuuta 1995 Turku) oli suomalainen lääketieteen ja kirurgian tohtori, joka toimi Helsingin yliopiston röntgendiagnostiikan professorina.
Soilan vanhemmat olivat kapteeni Paavo Juho Soila (1894–1971) ja Hilja Heleena Salo (1901–1976). Soila oli naimisissa vuodesta 1948 hammaslääkäri Orvokki Vahalan (1918–2005) kanssa. Soila pääsi ylioppilaaksi Hämeenlinnan lyseosta 1941. Hän valmistui lääketieteen kandidaatiksi 1947, lisensiaatiksi 1951 sekä lääketieteen ja kirurgian tohtoriksi 1958.
Toisen maailmansodan aikana Soila palveli suomalaisessa SS-vapaaehtoispataljoonassa [lähde? ] ja hänelle myönnettiin rautaristi. Hän oli vuonna 1955 perustetun Veljesapu ry:n puheenjohtajana 1956–1958.
Soila toimi Helsingin yleisen sairaalan apulaislääkärinä 1954–1957, Porin kaupunginsairaalan röntgenlääkäärinä 1959–1960 ja Kivelän sairaalan lääkärinä 1960–1963. Hän oli Turun yliopiston dosentti 1960-1965 ja toimi Helsingin yliopiston röntgendiagnostiikan (vuodesta 1974 diagnostinen radiologia) professorina 1964–1985 sekä HYKSin röntgendiagnostiikan laitoksen ylilääkärinä vuodesta 1964. Soila oli myös vierailevana professorina Harvardin yliopistossa 1968–1969 ja Tromssan yliopistossa 1973.
Soila oli yhtenä omistajana Rosenkreutz-nimisessä taloyhtiössä, jolle kuului Naantalin keskustassa sijainnut Krappulan puutalokiinteistö. Talossa asui tunnettu uusnatsi Pekka Siitoin, ja siellä oli myös Siitoimen puolueen  Kansallis-Demokraattisen Puolueen päämaja. [lähde? ]
Patrick Volkerding

(kuva vuodelta 2000)
Patrick Volkerding (s. 20. lokakuuta 1966) on Slackware -nimisen Linux-jakelun perustaja ja ylläpitäjä (BDFL, Benevolent dictator for life).
Volkerdingillä on kandidaatin tutkinto tietojenkäsittelytieteestä Moorheadissa sijaitsevasta Minnesota State Universitystä vuodelta 1993.
Volkerding aloitti Slackwaren vuonna 1993. Se perustui Softlanding Linux System -distribuutioon, jota hän viritteli. Hän oli aluksi haluton julkaisemaan aikaansaannostaan, mutta laittoi sen lopulta jakoon, kun kysyntää tuntui olevan. Lataajia tulikin niin paljon, etteivät FTP-palvelimet pysyneet usein pystyssä.
Volkerding omisti 40 % osuuden Slackware -yhtiöstä, joka myöhemmin myytiin BSDi:lle.
Vuonna 2004 Volkerding ilmoitti kärsivänsä sairaudesta nimeltä aktinomykoosi. Se ei ole kuitenkaan estänyt Slackwaren parissa työskentelemistä.
Volkerding on Grateful Dead -yhtyeen fani sekä suuri oluen ystävä ja hänellä on kotipanimo. Hän on jäsen parodiauskonnossa nimeltä Church of the SubGenius. Hänellä on vaimo Andrea (vuodesta 2001) ja tytär Briah (s. 2005).
Other Voices

| Other Voices The Doors |
| --- | --- | --- |

Studioalbumin tiedot
 Äänitetty : kesäkuu– elokuu 1971
 Julkaistu: lokakuu 1971
 Formaatti: LP, CD
 Tuottaja(t): The Doors, Bruce Botnick
 Tyylilaji: rock, blues rock
 Kesto: 39.42
 Levy-yhtiö: Elektra Records
Listasijoitukset
  31. (1971)
The Doorsin muut julkaisut
| L.A. Woman 1971 | Other Voices 1971 | Full Circle 1972 |
Other Voices on The Doors -yhtyeen lokakuussa 1971 julkaistu seitsemäs studioalbumi. Se on ensimmäinen yhtyeen kahdesta albumista, jotka on tehty ilman edesmennyttä laulusolistia Jim Morrisonia. Lauluosuuksista vastaavat kosketinsoittaja Ray Manzarek ja kitaristi Robby Krieger. Albumin menestys jäi yhtyeen mittakaavassa vaatimattomaksi. yhtyeestä kertovissa lähteissä albumi jätetään usein jopa mainitsematta.
Kappaleet

Kaikki kappaleet kirjoittaneet Robby Krieger, John Densmore ja Ray Manzarek.
A-puoli
In the Eye of the Sun – 4.48
Variety Is the Spice of Life – 2.50
Ships with Sails – 7.38
Tightrope Ride – 4.15
B-puoli
Down on the Farm – 4.15
I'm Horny, I'm Stoned – 3.55
Wandering Musician – 6.25
Hang on to Your Life – 5.36
Kokoonpano > The Doors

John Densmore – rummut
Robby Krieger – kitara, laulu, huuliharppu
Ray Manzarek – kosketinsoittimet, laulu, basso kosketinsoittimilla
Kokoonpano > Vierailijat

Jack Conrad – basso kappaleissa "In the Eye of the Sun", "Variety Is the Spice of Life" ja "Tightrope Ride"
Jerry Scheff – basso kappaleissa "Down on the Farm", "I'm Horny, I'm Stoned" ja "Wandering Musician"
Wolfgang Melz – basso kappaleessa "Hang on to Your Life"
Ray Neapolitan – basso kappaleessa "Ships with Sails"
Willie Ruff – akustinen basso kappaleessa "Ships with Sails"
Francisco Aguabella – lyömäsoittimet kappaleissa "Ships with Sails" ja "Hang on to Your Life"
Emil Richards – lyömäsoittimet kappaleessa "Down on the Farm"
Arvostelut

Allmusic () linkki
Palvelu

Palvelu tarkoittaa taloustieteessä aineettoman hyödykkeen tuotantoa asiakkaalle.
Palvelun määritelmä

Palvelut määritellään yleensä suhteessa konkreettisiin hyödykkeisiin, jolloin niillä voidaan nähdä olevan seuraavat neljä erityispiirrettä:
Palvelut ovat ainakin osaksi aineettomia.
Palvelut ovat prosesseja tai toimintasarjoja.
Palvelut kulutetaan (tai koetaan) samanaikaisesti kun niitä tuotetaan.
Käyttäessään palveluja asiakas itse osallistuu palvelutapahtuman tuottamiseen.kenen mukaan?
Palvelutuotanto

Palveluja tuottavat sekä yksityiset yritykset että julkisyhteisöt. Yritykset tuottavat palveluja joko kuluttajille tai toisille yrityksille. Julkisia palveluja taas ovat esimerkiksi terveyskeskuksen, sairaalan, koulun, kirjaston, päiväkodin, poliisin ja tuomioistuimen palvelut. Myös koneet voivat tuottaa palveluja, kuten telepalveluja.
Palvelun tuottamiseen tarvitaan yleensä tuotantovälineitä, joista tärkein on työvoima. Palveluala on työvoimavaltainen.
Palvelut tietotekniikassa

Tietotekniikassa esimerkiksi WWW-palvelimen tarjoamaa palvelua kutsutaan verkkopalveluksi (network service).
Aiheesta muualla

Wikimedia Commonsissa on kuvia tai muita tiedostoja aiheesta .
Myyjän vastuu palvelun virheestä (KKV)
Paulon Säätiö

Paulon Säätiö on yleishyödyllinen suomalainen säätiö, joka jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseksi.  Lisäksi säätiö pyrkii edistämään näiden alojen toimintaa tukemalla Paulon lääketieteen symposiumin ja Kansainvälisen Paulon sellokilpailun järjestämistä. Vuonna 2006 säätiö käytti kaikkiaan 496 000 euroa apurahoihin ja säätiön tukemien alojen edistämiseen.
Säätiön historiaa

Paulon Säätiön toiminta alkoi vuonna 1965 ravintoloitsija Reko Paulon (s. Grigori Pawlow, 1891 - 1957) lesken Hulda Paulon (1884 - 1963) ja heidän tyttärensä Marja Paulon (1921 - 1965) testamenteissaan tekemien lahjoitusten rahoituksella.  Ensimmäiset apurahat säätiö jakoi vuonna 1966.
Varatuomari Veikko Palotie toimi Hulda ja Marja Paulon lainopillisena neuvonantajana säätiötä perustettaessa. Paulojen testamenttimääräysten mukaisesti Palotie toimi säätiön ensimmäisenä puheenjohtaja kuolemaansa vuonna 1988 saakka.